**Skolebestyrelsesvalg 2018**

**Forskudt valg**

Forinden valg til skolebestyrelserne skal den nuværende skolebestyrelse tage stilling til, om skolen ønsker forskudt valg.

Skolebestyrelsesbekendtgørelsen giver mulighed for forskudt valg i forbindelse med det kommende skolebestyrelses valg i foråret 2018. Byrådet bestemmer antallet af pladser af forældrerepræsentanter, der skal besættes ved forskudt valg.

Det betyder i praksis, at skolens nuværende skolebestyrelse indstiller/søger byrådet om antal af pladser af forældrerepræsentanter, de ønsker, der skal besættes ved forskudt valg. Når der første gang holdes forskudt valg, afkortes valgperioden for indehaverne af de pladser, som skal besættes i to år.

**Ønsker skolebestyrelsen forskudt valg er processen følgende:**

12-02-2018: senest indsendes indstilling fra skolebestyrelsen til DS

12-03-2018: indstilling fra alle skoler forelægges Børne- og Uddannelsesudvalget

19-03-2018: Behandles på møde i Økonomiudvalget

03-04-2018: Behandles på møde i byrådet

Såfremt byrådet beslutter forskudt valg af forældrerepræsentanter i skolebestyrelsen, træder det i kraft ved valget i foråret 2018.

Byrådets beslutning om forskudt valg forventes at være behandlet inden, der skal udarbejdes valglister på skolen d. 6. april 2018.

**Forslag til datoplan valg 2018**

Datoerne er i forhold til sidste valg i 2014 flyttet frem pga. påsken, som i 2018 falder sidst i marts.

|  |  |  |
| --- | --- | --- |
| Hvad | Hvornår | Hvem |
| Bekendtgørelse om skolebestyrelsesvalg og informationsfolder på kommunens hjemmeside | 12. marts | DS |
| Skriftlig meddelelse om skolebestyrelsesvalg til hjemmene | Senest 16. marts | Skole |
| Udarbejdelse af valgliste | Senest 6. april  | Skole |
| Skriftlig meddelelse om valgmøde til hjemmene | Senest 11. april  | Skole |
| Valgmøde | Senest 30. april  | Skole |
| Kandidatopstilling | Senest 9. maj  | Kandidater |
| Evt. aftale om fredsvalg | Senest 15. maj  | Kandidater |
| Skriftlig annoncering af valg samt meddelelse til hjemmene om afstemningen og adgang til stemmematerialet | Senest 18. maj | Skole |
| Valg afsluttet | Senest 15. juni | Skole |
| Overdragelse og konstituering, herunder valg af formand | Juni | Skole |
| Ny bestyrelse tiltræder | 1. august  | Skole |
| Uddannelse af skolebestyrelser | Medio september - aftenmøde | DS |

Forelagt på skoleledermødet 20-12-2017